ตำราในต่างแดน
ถูกเชิญไปร่วมอบรมเกี่ยวกับการแก้ปัญหายาเสพติดในต่างแดน,พ.ต.ท.จิรพงศ์ รุจิรดำรงค์ชัย รอง ผกก. (สอบสวน) บก.ปส.2 เป็นตำรวจไทยเพียงคนเดียว บนเวทีนานาชาติของการประชุมหน่วย CICA : (Conference on Interaction and Confidence-Building Measures in Asia) ที่ศูนย์ฝึกอบรมตำรวจปราบปรามยาเสพติด วิทยาลัยตำรวจประจำกรุงอังการา ประเทศตุรกี,เพื่อแลกเปลี่ยนประสบการณ์การสกัดกั้นการลำเลียงยาเสพติด,หัวข้อน่าสนใจที่จะเป็นประโยชน์ต่อตำรวจไทยไม่น้อย คือ การสังเกตพิรุธผู้ต้องสงสัยในการนำเข้ายาเสพติด เริ่มต้นตั้งแต่การตรวจค้นบุคคลในที่สาธารณะ ค้นรถต้องสงสัย บริเวณจุดตรวจ ต้องมีเจ้าหน้าที่อย่างน้อยตั้งแต่ 2 คนขึ้นไป แยกแบ่งค้นคนละด้าน,มีเจ้าหน้าที่อีกคนทำหน้าที่ในการควบคุมตัวเป้าหมาย และซักถามเบื้องต้น 4 ประโยคหลัก ได้แก่ ชื่ออะไร-ทำงานอะไร-มาจากไหน-จะเดินทางไปไหน,ถามคำถามเดิมซ้ำๆอีก เพื่อสังเกต ภาษากาย ตามหลักพฤติกรรมศาสตร์ เช่น เหงื่อแตก สูบบุหรี่จัด รวมถึงการสังเกตข้อผิดปกติทุกอย่าง เช่น ตรวจทะเบียนรถ ใบอนุญาตขับขี่ สำเนาทะเบียนรถ,ส่วนการตรวจค้นรถจะเริ่มจากฝั่งด้านคนขับ สังเกตรูนอตต่างๆ ทดลองลดกระจกรถ เคาะฟังเสียง ทดสอบน้ำหนักประตู เช็กบันไดประตู ความหนาของพื้นรถ วัสดุปูพื้น ล้อ นอตล้อ ร่องรอยต่างๆรอบตัวรถที่อาจมีการแก้ไขใหม่,วิทยากรผู้ฝึกอบรมจะบอกเสมอว่า การตรวจค้นทุกครั้งหัวเข่าจะต้องแตะพื้นดินเสมอ เป็นเสมือนวลีย้ำว่า ต้องตั้งใจทำ เพราะเข่าแตะพื้น หมายถึง สามารถก้มลงมองใต้ท้องรถได้ แสดงถึงการทุ่มเทไม่ลืมรายละเอียดเล็กๆน้อยๆ,สำคัญสุด คือ ตลอดเวลาการค้นต้องให้ผู้ต้องสงสัยอยู่ด้วยโดยตลอด เพื่อมิให้ปฏิเสธว่าของกลางที่ตรวจยึดไม่ใช่มาจากรถของกลาง,เหล่านี้ คือ ส่วนหนึ่งของประสบการณ์ที่บินไปเก็บเกี่ยวความรู้ในต่างแดน,เป็นตัวแทนตำรวจไทยนำกลับมาถ่ายทอดต่อต้นสังกัด.,สหบาท
พ.ต.ท.จิรพงศ์ รุจิรดำรงค์ชัย รอง ผกก. (สอบสวน) บก.ปส.2 เป็น ตำรวจไทยเพียงคนเดียว บนเวทีนานาชาติของการประชุมหน่วย CICA : (Conference on Interaction and Confidence-Building Measures in Asia)
จิรพงศ์ รุจิรดำรงค์ชัย,ยาเสพติด,ลำเลียงยาเสพติด,ภาษากาย,ตำรวจปราบปรามยาเสพติด,ส่องตำรวจ,สหบาท